**ОБЩИНСКА ИЗБИРАТЕЛНА КОМИСИЯ TУТРАКАН**

За изборите за общински съветници и за кметове на 27 октомври 2019 г

ПРОТОКОЛ № 30

Днес, 27.10.2019 год., се проведе заседание на Общинска избирателна комисия –Тутракан, при следния дневен ред:

1. **Разглеждане на постъпила жалба от Кристиян Сашев Калчев**

**Докладва: Невянка Иванова – зам. – председател на ОИК Тутракан**

**Присъстваха:**

Айтен Мехмет Вехби, Зойка Спасова Стефанова, Нурджихан Кадир Ибрям, Невянка Маринова Иванова, Сашка Сашева Атанасова, Снежана Тодорова Дякова, Ценка Стефанова Маринова, Никола Василев Иванов, Милко Пенчев Маринов, Димитринка Димитрова Рашева, Митко Иванов Стойков, Цветана Петкова Кирова, Марин Костадинов Грънчаров

При наличието на необходимия кворум, съгл. чл. 85, ал. 3 от ИК, заседанието бе открито в 17,10 ч. Заседанието на комисията се ръководи от председателя г-жа Айтен Мехмет Вехби.

Протоколът се води от Сашка Атанасова – член на ОИК Тутракан.

**НЕВЯНКА ИВАНОВА:**

По т. 1 от дневния ред Ви докладвам следното: на 27 октомври 2019 г. в ОИК Тутракан е подадена жалба, входирана с № 128/27.10.2019 г., в 16:29 ч. в дневника за входяща и изходяща кореспонденция на ОИК Тутракан, от Кристиян Сашев Калчев, кандидат за общински съветник от Местна коалиция Движение ЗАЕДНО за промяна. Жалбата е регистрирана в [Електронния публичен регистър на жалбите и сигналите, подадени до ОИК и решенията по тях](https://oik1934.cik.bg/mi2019/registers/complaints) под пореден номер „9“. В нея се твърди следното: „СИК е допуснала да гласува лице, което е в забранения списък. Свидетели на деянието са Радостина Пейчева – застъпник и Ренета Димитрова – представител на МК“.

За проверка на твърдените в жалбата обстоятелства, от състава на ОИК Тутракан е сформирана тричленна комисия. Същата посети секция 1934 00 707, находяща се в гр. Тутракан – Дом за стари хора. За проверката на място е съставен протокол. С него се установява, че: лицето, за което се твърди, че е допуснато до гласуване е Стефка Данкова Моллова. Същата е допусната до гласуване, без да се направи проверка в основния избирателен списък и в Списъка на заличените лица. На лицето са предоставени две бюлетини, отива до изборната кабина, гласува, след това се поставя втория печат и пуска бюлетините в урната, след което се връща да се подпише в списъка. В този момент се установява, че лицето не фигурира в основния избирателен списък, а е включено в Списъка на заличените лица. Комисията от ОИК констатира, че СИК не е приела писмено решение при откриване на изборния ден за разпределението на дейността между членовете. Указано им е НЕЗАБАВНО да предприемат действия в тази насока. Лицето, изпълнявало функции по проверка на лични документи и избирателен списък не е изпълнило задължението си, отчасти поради факта, че са подведени от Марийка Иванова Василева – член на съответната СИК, която е заявила, че познава лично лицето Стефка Данкова Моллова и съпруга й. При извършената проверка е установено, че избирателят не е положил подпис в нито един от списъците.

Предлагам ви следния проект на:

**РЕШЕНИЕ** във връзка с постъпила жалба от Кристиян Сашев Калчев, кандидат за общински съветник в община Тутракан, затова, че на 27.10.2019 г. в секция 707 е допуснато нарушение: допуснато е до гласуване лице, което фигурира в Списъка на заличените лица.

**Гласували: 13 членове на ОИК Тутракан, както следва:**

|  |  |  |  |
| --- | --- | --- | --- |
| № | **поименно гласували:** | **„за”** | **„против”** |
| 1 | **Айтен Мехмет Вехби** | **„за”** | **-** |
| 2 | **Зойка Спасова Стефанова** | **„за”** | **-** |
| 3 | **Невянка Маринова Иванова** | **„за“** | **-** |
| 4 | **Нурджихан Кадир Ибрям** | **„за”** | **-** |
| 5 | **Сашка Сашева Атанасова** | **„за“** | **-** |
| 6 | **Ценка Стефанова Маринова** | **„за“** | **-** |
| 7 | **Снежана Тодорова Дякова** | **„за”** | **-** |
| 8 | **Милко Пенчев Маринов** | **„за“** | **-** |
| 9 | **Никола Василев Иванов** | **„за”** | **-** |
| 10 | **Цветана Петкова Кирова** | **„за“** | **-** |
| 11 | **Марин Костадинов Грънчаров** | **„за“** | **-** |
| 12 | **Димитринка Димитрова Рашева** | **„за”** | **-** |
| 13 | **Митко Иванов Стойков** | **„за“** | **-** |

**„За“: 13 членове**

**„Против“: няма**

След проведените разисквания по време на заседанието и предвид наличието на необходимото мнозинство по чл. 85, ал. 4 от ИК, ОИК Тутракан взе следното:

**РЕШЕНИЕ № 114-МИ:**

1. Жалбата, подадена от Кристиян Сашев Калчев, представител на МК Движение ЗАЕДНО за промяна, е **ОСНОВАТЕЛНА**;
2. **УКАЗВА** на членовете на СИК 1934 00 707 да изпълняват **СТРИКТНО** задълженията си, разписани в Изборния кодекс.

С изчерпване на дневния ред настоящото заседание на комисията се закри от председателя в 17,20 ч.

ПРЕДСЕДАТЕЛ:   
/Айтен Вехби/

СЕКРЕТАР:   
/Нурджихан Ибрям/